Elo Kiivet

Elo Kiivet (sündinud 21. august 1982) on arhitekt ja urbanist, kelle peamised huvid on avalik ruum ja ruumiharidus.

Haridus 
Kiivet on saanud 2009. aastal arhitektuuri magistrikraadi Eesti Kunstiakadeemias.

Tegevus 
Elo Kiivet on töötanud mitmes arhitektuuribüroos, Tartu Linnavalitsuses ja Paide linnavalitsuses (2019–2021 oli ta Paide linnaarhitekt). 
On tegutsenud lektorina Tallinna Tehnikakõrgkoolis, Kõrgemas Kunstikoolis Pallas, Tallinna Kunstigümnaasiumis, Eesti Kunstiakadeemias ning Tallinna Ülikoolis. Ta on töötanud ka Sirbi arhitektuuritoimetajana. 

Elo Kiivet on korraldanud linnaruumiteemalisi töötubasid ja üritusi. Alates 2012. aastast on ta TEDxTallinna korraldusmeeskonna liige, 2016. aastal osales Tartu Valgusfestivali TAVA korraldamises. 

Alates 2017. aastast on Elo Kiivet arhitektide liidu eestseisuse liige ning Arvamusfestivali väliruumi kujunduse kuraator. Linnalaboris tegutsenud aastast 2015. 

Aastast 2021 on Kiivet 
Tartu Linnavalitsuse
Südalinna Kultuurikeskuse projekti juht. 23. jaanuaril 2023 esitas SDE Kiiveti Tartu abilinnapea kandidaadiks.

Tunnustus 
 2020 – Kultuurilehe Sirp publitsistikapreemia, Eesti arhitektuuripreemiad (artikkel „Kivist naised on nähtamatud“)

 2019 – Eesti Maastikuarhitektide Liidu koostööpreemia, Eesti arhitektuuripreemiad (Paide keskväljaku ruumieksperiment 2017-2019)

 2019 – „Pärandi tutvustaja 2019“, Muinsuskaitseameti aastapreemiad (Paide keskväljaku ruumieksperimendi „Ehe ruum“ projekti elluviimise eest)

 2017 – Tartu kultuurikandja 2016 uustulnuka kategooria laureaat ning aasta kultuurisündmuse nominent (Tartu Valgusfestivali meeskond)

Viited 

Eesti arhitektid
Urbanistid
Eesti Kunstiakadeemia vilistlased
Sündinud 1982